**NAVODILO ZA IZPOLNJEVANJE OBVESTILA O NEZMOŽNOSTI ODTEGNITVE OBVEZNEGA ZDRAVSTVENEGA PRISPEVKA (Rek-neOZP)**

Obrazec za vnos obvestila o nezmožnosti odtegnitve OZP - REK-neOZP se oddaja preko portala eDavki. Obrazec je objavljen v okviru obrazcev »PODO – Prispevki in davčni odtegljaji«.

Na vnosni maski se vpiše datum izplačila dohodka, od katerega ni bilo možno odtegniti OZP, ter izpolni polje »Izplačilo za mesec/obdobje.

Obrazec je razdeljen na 3 sklope:

* Podatki o zavezancu
* Podatki o zavarovancih oz. prejemnikih dohodka
* Vsebovane priloge.

V sklop »Podatki o zavezancu« so vključeni podatki: »Naziv, ime in priimek« zavezanca, »Naslov« ter »Davčna številka« zavezanca. Potrebno je izpolniti vsaj eno izmed polj »Telefonska številka« oziroma »Elektronski naslov«.

Sklop »Podatki o zavarovancih oz. prejemnikih dohodka« vsebuje podatke o davčni številki, ime ter priimek zavarovanca oziroma prejemnika dohodka, pri katerih zaradi prenizkega dohodka ni bilo možno odtegniti in plačati OZP. Omogočena je tudi možnost CSV uvoza podatkov v obrazec**. V polju »Znesek« mora biti obvezno vpisan znesek (bruto) dohodka, ki je lahko tudi 0 (nič). Znesek dohodka je znesek, ki je izkazan na REK obrazcu v polju A052**. V polju »Vrsta dohodka« je zagotovljen spustni seznam možnih vrst dohodka (VD REK):

* + 1001 - Plača in nadomestila plače (REK-O)
	+ 1095 - Izplačilo dohodkov iz delovnega razmerja po sodni odločbi (REK-O)
	+ 1098 - Izplačilo plač za daljše časovno obdobje (REK-O)
	+ 5550 - Obračun PSV za delodajalce, ki niso plačniki davka (REK-O)
	+ 1068 - Poklicna pokojnina (prejemnik vključen v zavarovanje kot poklicni upokojenec) (REK-1b)
	+ 1080 - Nadomestila za starševsko varstvo (REK-1b)
	+ 1082 - Nadomestila iz obveznega zdravstvenega zavarovanja (REK-1b)
	+ 1083 - Izplačilo po ZZZPB in ZUDT (denarna nadomestila za čas brezposelnosti) (REK-1b)
	+ 1086 - Izplačila jamstvenega sklada (REK-1b)
	+ 1087 - Denarno nadomestilo za čas brezposelnosti (ZUJF) (REK-1b)
	+ 1092 - Nadomestila po desetem odstavku 137. člena ZDR-1 (REK-1b)
	+ 1094 - Delno plačilo za izgubljeni dohodek (REK-1b)

V primeru, če je znesek dohodka 0 (nič), se ne zahteva izbira vrste dohodka.

V tretjem sklopu obrazca je možnost dodajanja vsebovanih prilog in naknadnih prilog

Zavezanec lahko vloži popravek (P) ali storno (S) obvestila.

**Obrazec se uporablja zgolj v primerih, ko dohodek ne zadošča za poplačilo OZP.**